Det er tiltrængt assistance, der nu ser ud til at være på vej, mener politiets nordjyske fællestillidsmand.

Hjælpen er tiltrængt, og det store spørgsmål er nu, hvornår kommer der assistance. Sådan lyder meldingen fra fællestillidsmand hos Nordjyllands Politi, Jens Jørgen Møller Nielsen. - Jeg er tilfreds med udmelingen fra ministeren, det vil helt klart hjælpe kollegerne i Nordjylland og også den nordjyske befolkning, for det er klart, at sagsbehandlingstiden må falde, der må kunne rykkes i nogle flere sager, det vil hjælpe helt gevaldigt, og nu kan vi se lidt lys i tunnellen, siger Jens Jørgen Møller Nielsen, som understreger, at hjælpen haster.